Kérjük, hogy az adatlapot szövegszerkesztővel vagy olvashatóan kézzel töltse ki!

|  |  |  |
| --- | --- | --- |
| Kérjük jelölje be, hogy melyik pályázaton indul.  (Egy pályázónak lehetősége van mindkét pályázaton indulnia.) | Fotó | Videó |

**Pályázó adatai:**

|  |  |
| --- | --- |
| Neve: |  |
| Lakcíme: |  |
| Születési helye és ideje: |  |

**Iskola adatai:**

|  |  |
| --- | --- |
| Neve: |  |
| Címe: |  |
| Osztály: |  |

**Pályázó törvényes képviselőjének adatai:**

|  |  |
| --- | --- |
| Neve: |  |
| Lakcíme: |  |
| Születési helye és ideje: |  |
| Telefonszáma: |  |
| E-mail címe: |  |
| Aláírása: |  |

Dátum: ……………………………………………………..

**Hozzájáruló nyilatkozat 18 éven aluli gyermek törvényes képviselője részére**

**személyes adatok kezeléséhez, sokszorosításhoz, továbbításhoz**

Alulírott, mint ……………………………………………………….. nevű pályázó törvényes képviselője a pályázat benyújtásával elfogadja a pályázati kiírásban foglalt feltételeket, azokat magára nézve kötelezőnek ismeri el.

A pályázó törvényes képviselőjeként kijelentem, hogy a pályázatra benyújtott pályamű egyéb pályázaton nem került benyújtásra. A pályázaton való részvétellel a készítő a beküldött pályázati anyag határozatlan idejű, korlátlan és kizárólagos felhasználási jogait Salgótarján MJV Önkormányzata részére átruházza, amely magában foglalja a szerzői jogról szóló 1999. évi LXXVI. törvény (a továbbiakban: Szjtv.) 46. § szerinti harmadik személyre átruházhatóság jogát, valamint a 47. § szerinti – a mű átdolgozhatóságához és a mű többszörözéséhez való felhasználási jogosultságot is. A mű többszörözése magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedését.

A pályázó törvényes képviselője a pályamű beküldésével hozzájárul ahhoz, hogy alkotása Salgótarján MJV Önkormányzata által közzétett szakmai kiadványokban, honlapon vagy közösségi média felületein szerepeljen vagy felhasználásra kerülhessen, kiállításra, közzétételre kerüljön. A művek felhasználási jogának átengedése térítésmentesen történik.

Adatkezelésre vonatkozó tájékoztatás:

* Adatkezelők: Salgótarján MJV Önkormányzata (3100 Salgótarján, Múzeum tér 1.) és az Atrois Training & Consulting Kft. (1025 Budapest, Csatárka köz 8.), mint szervező.
* Adatkezelés jogalapja: önkéntes hozzájárulás.
* Adatkezelés célja: *Mit tehetek én?* – fotó és videópályázaton való részvétel.
* Adatkezelés időtartama: projekt lezárását követő fenntartási időszak és záró ellenőrzések befejezéséig.
* Adattárolás módja: elektronikusan és papíralapon.
* Kezelt adatok köre: a pályázó neve, lakcíme, születési helye és ideje, iskolájának neve, címe, osztálya, a pályázó törvényes képviselőjének neve, lakcíme, születési helye és ideje, telefonszáma, e-mailcíme.

A pályázó törvényes képviselője tájékoztatást kérhet a pályázati adatlap kitöltésével megadott személyes adatai kezeléséről, valamint kérheti azok módosítását, törlését az adatkezelőtől. A pályázó törvényes képviselőjének kérelmére az adatkezelő tájékoztatást ad a rá vonatkozó, általa kezelt adatokról, az adatkezelés céljáról, jogalapjáról, időtartamáról, továbbá arról, hogy kik és milyen célból kapják vagy kapták meg személyes adatait. Adatkezelő a kérelem benyújtásától számított 15 napon belül írásban adja meg a kért tájékoztatást.

A pályázati adatlap kitöltésével megadott személyes adatokat törölni kell, ha kezelése jogellenes, ha az érintett törvényes képviselője kéri vagy ha az adatkezelés célja megszűnt. A törlésről a pályázót, továbbá mindazokat értesíteni kell, akiknek korábban a személyes adatokat adatkezelés céljára továbbították. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

A pályázó az információs önrendelkezési jogról és információszabadságról szóló 2011. évi CXII. törvény (Infotv.), valamint a Ptk. alapján bíróság előtt érvényesítheti jogait, továbbá a Nemzeti Adatvédelmi és Információszabadság Hatóság (1055 Budapest, Falk Miksa utca 9-11.) fordulhat az adatkezelő adatkezelési gyakorlatával kapcsolatban felmerült panasza esetén. A hatósági eljárás kezdeményezése előtt célszerű a panaszt az adatkezelőnek megküldeni vitarendezés céljából.

Mint a pályázó törvényes képviselője kijelentem, hogy hozzájárulok ahhoz, hogy Salgótarján MJV Önkormányzata a pályázati adatlapon szereplő adatokat kezelje. Tudomásul veszem, hogy az adatkezelés és adattovábbítás a hozzájárulásom visszavonásáig érvényes. A hozzájárulásom visszavonása nem érinti a visszavonás előtti adatkezelés jogszerűségét.

A kijelölt zsűri pártatlanságában megbízom és döntését elfogadom.

Dátum: ……………………………………………………..

………………………………………………....

Pályázó törvényes képviselőjének aláírása



***Mit tehetek én? –* Fotó- és videópályázat**

**Módosított pályázati felhívás**

Salgótarján MJV

Önkormányzata

**A pályázat kiírója:**

Salgótarján MJV Önkormányzata (3100 Salgótarján, Múzeum tér 1.)

**A pályázat szervezője:**

Atrois Training & Consulting Kft. (1025 Budapest, Csatárka köz 8.)

**A pályázat tárgya:**

Salgótarján MJV Önkormányzata európai uniós támogatásból valósítja meg a KEHOP-1.2.1-18-2019-00240 azonosítószámú, „Salgótarján Megyei Jogú Város helyi klímastratégiája” című projektjét.

A projekt kiemelt feladata a helyi lakosság szemléletformálása, azon belül is a fiatal lakosságé, hogy minél inkább klímatudatos felnőttekké váljanak.

A projekt egyik részeleme egy a klímavédelem kérdésköréhez kapcsolódó, a város általános és középiskolás tanulóinak szervezett tanulmányi verseny lebonyolítása, során a tanulók megismerkedhetnek az éghajlatváltozás okán felmerülő változásokkal, problémákkal és megoldási javaslatokat kaphatnak ún. jó gyakorlatok bemutatásával, amit saját életükben is hasznosítani tudnak a klímavédelem területén.

A tanulmányi versenyhez kapcsolódóan kerül meghirdetésre a *Mit tehetek én?* – fotó- és videópályázat.

A pályázat tárgya egy fotó vagy rövid videó elkészítése válaszul arra, hogy mit tehetek én a Föld védelmében, a klímaváltozás mérsékléseként, negatív hatásainak megfékezésére.

**A pályaművek benyújtásának módja és határideje:**

A pályázatokat kizárólag elektronikus úton lehet benyújtani a kehop\_salgotarjan@dipolcsoport.hu e-mailcímre *Mit tehetek én?* tárgymegjelöléssel.

Az e-mail kötelező elemei:

* *Pályamű fotó*: 1 darab bármilyen fotózásra alkalmas eszközzel (mobiltelefon, fényképezőgép) készített fekete-fehér vagy színes saját alkotás.
  + A kép mérete maximum 5 megabájt.
  + Fájlformátum: JPEG, PNG vagy TIFF.
  + A pályamű fájlneve a következők szerint legyen megadva: foto\_ palyazoneve\_szuletesieve (pl: foto\_nagyattila\_20061125)
* *Pályázati adatlap és 1. sz. melléklete* (Hozzájáruló nyilatkozat 18 éven aluli gyermek törvényes képviselője részére személyes adatok kezeléséhez, sokszorosításhoz, továbbításhoz)
  + Hiánytalanul kitöltve, aláírva.
  + Az adatlapot kép vagy pdf formátumban szkennelve vagy fotózva kell megküldeni.
  + Az adatlap fájlneve a következők szerint legyen megadva: adatlap\_palyazoneve\_szuletesieve (pl: adatlap\_nagyattila\_20061125)

VAGY

* *Pályamű videó:* 1 darab bármilyen videózásra alkalmas eszközzel (mobiltelefon, videokamera) készített fekete-fehér vagy színes saját alkotás.
  + A videó hossza maximum 30 mp.
  + A pályamű fájlneve a következők szerint legyen megadva: video\_ palyazoneve\_szuletesieve (pl: video\_nagyattila\_20061125)
* *Pályázati adatlap és 1. sz. melléklete* (Hozzájáruló nyilatkozat 18 éven aluli gyermek törvényes képviselője részére személyes adatok kezeléséhez, sokszorosításhoz, továbbításhoz)
  + Hiánytalanul kitöltve, aláírva.
  + Az adatlapot kép vagy pdf formátumban szkennelve vagy fotózva kell megküldeni.
  + Az adatlap fájlneve a következők szerint legyen megadva: adatlap\_ palyazoneve\_szuletesieve (pl: adatlap\_nagyattila\_20061125)

Egy pályázó kategóriánként legfeljebb egy pályázatot nyújthat be.

Nem kerülnek értékelésre azon pályázati művek, amelyek nem felelnek meg a fenti követelményeknek és/vagy a beküldő̋ személy(ek) nem teljesíti(k) a pályázat részvételi feltételeit.

Benyújtási határidő: A pályázatokat legkésőbb **2021. június 15. 23 óra 59 perc**ig lehet benyújtani.

**Pályázók köre:**

A fotó- és videópályázaton Salgótarján általános és középiskolás tanulói vehetnek részt.

**Pályázat menete:**

A pályázat egyfordulós.

A módosított pályázati dokumentáció **2021. május 1-jétől** a projekt weboldaláról tölthető le (https://www.salgotarjan.hu/?page\_id=11686).

A pályázaton való részvétel önkéntes és díjmentes.

Érvényes az a pályázat, amely a benyújtási határidőig a teljes körűen kitöltött szükséges mellékletekkel a megfelelő formátumban a benyújtási címre megérkezik.

Érvénytelen az a pályázat

* amelyet határidőn túl nyújtottak be,
* amelyet határidőben, de nem a megadott címre vagy formátumban nyújtottak be,
* amely hamis adatot tartalmaz,
* amely egyébként nem felel meg a pályázati kiírásban foglalt feltételeknek.

Hiánypótlásra egy alkalommal van lehetőség öt munkanapos határidővel.

A pályázattal kapcsolatban kérdéseket a kehop\_salgotarjan@dipolcsoport.hu e-mail címen lehet feltenni a benyújtási határidőig.

**Értékelés, díjazás:**

A beküldött pályaműveket a benyújtási határidő lejárta után egy 3 fős szakmai zsűri értékeli.

Díjazás: mindkét kategóriában az összes pályamű közül I-III. díj kerül kihirdetésre.

Az eredmények kihirdetésére és a díjak átadására tervezetten a **Nemzetközi Duna-napon** 2021. június 29-én kerül sor, melynek pontos részleteiről a díjazottakat a pályázat szervezője külön értesíti.

**További tudnivalók a pályázatról:**

A pályázat kiírója a pályaműveket az érdeklődők részére bemutatja.

A pályázaton való részvétellel a készítő a beküldött pályázati anyag határozatlan idejű, korlátlan és kizárólagos felhasználási jogait Salgótarján MJV Önkormányzata részére átruházza, amely magában foglalja a szerzői jogról szóló 1999. évi LXXVI. törvény (a továbbiakban: Szjtv.) 46. § szerinti harmadik személyre átruházhatóság jogát, valamint a 47. § szerinti – a mű átdolgozhatóságához és a mű többszörözéséhez való felhasználási jogosultságot is. A mű többszörözése magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedését.

A pályázó törvényes képviselője a pályamű beküldésével hozzájárul ahhoz, hogy alkotása Salgótarján MJV Önkormányzata által közzétett szakmai kiadványokban, honlapon vagy közösségi média felületein szerepeljen vagy felhasználásra kerülhessen, kiállításra, közzétételre kerüljön. A művek felhasználási jogának átengedése térítésmentesen történik.